Document ID: 32007R0819

REGOLAMENT TAL-KUMMISSJONI (KE) Nru 819/2007
tat-12 ta’ Lulju 2007
li jistabbilixxi r-rata definittiva ta’ rifużjoni u l-perċentwal tal-ħruġ ta’ liċenzji għall-esportazzjoni tas-sistema B fis-settur tal-frott u tal-ħaxix (tadam, larinġ, lumi, għeneb ta’ l-ikel, tuffieħ u ħawħ)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex (1), u b’mod partikolari l-Artikolu 35(3) tiegħu, it-tielet inċiż,
Billi:
(1)
Ir-Regolament tal-Kummissjoni (KE) Nru 678/2007 (2) stabbilixxa l-kwantitajiet indikattivi li għalihom jistgħu jinħarġu liċenzji għall-esportazzjoni tas-sistema A3.
(2)
Fid-dawl ta’ l-offerti sottomessi, il-massimu ta’ rati ta’ rifużjoni u l-perċentwal ta’ kwantitajiet li jridu jingħataw għall-offerti li qed jikkwotaw dawk ir-rati massimi għandhom ikunu ffissati.
(3)
Rigward il-liċenzji għat-tadam, il-larinġ, il-lumi, l-għeneb ta’ l-ikel, it-tuffieħ u l-ħawħ, jaqbel li tiġi stabbilita r-rata definittiva ta’ rifużjoni fil-livell tar-rata indikattiva, u li jiġi stabbilit il-perċentwal tal-ħruġ ta’ liċenzji għall-kwantitajiet mitluba,
ADOTTAT DAN IR-REGOLAMENT:
Artikolu 1
Rigward it-tadam, il-larinġ, il-lumi, l-għeneb ta’ l-ikel, it-tuffieħ u l-ħawħ , ir-rati massimi ta’ rifużjoni u l-perċentwal biex jitnaqqsu l-kwantitajiet mogħtija skond is-sejħa għall-offerti miftuħa bir-Regolament (KE) Nru 678/2007 għandhom ikunu ffissati fl-Anness.
Artikolu 2
Dan ir-Regolament għandu jidħol fis-seħħ fit-13 ta’ Lulju 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 12 ta’ Lulju 2007.

Labels: 3
17